Dagboek | Mei 2019 | Lééf met hart & siel
Dagboek | Mei 2019
Maak 'n draai by Urbanologi in die hartjie van Johannesburg. Hier gebruik sjef, Jack Coetzee, volhoubare kospraktyke om heerlike etes te berei. www.urbanologi.co.za.
Hoe groen leef jy en jou gesin regtig? Is dit nie dalk tyd om 'n hernieude poging aan te wend om met erns te herwin nie?
"Gelowiges, kyk op – skep moed. Die engele is nader as wat julle dink." Billy Graham
"'n Pragtige plek is vir my afgemeet. Wat ek geërf het, is vir my mooi!" Psalm 16:6
Soek God in die stilte wat die herfs bring. Gaan sit op 'n plek waar jy jou gedagtes op Hom kan rig en sy vrede kan ervaar.
God vul my met nuwe hoop. Hy voed my siel met die lig van Sy waarheid. In Hom alleen vind ek rus.
Die liefde van 'n ma omvou alles. Vier ál die vroue in jou lewe wat jou help vorm en groei het om die mens te wees wie jy vandag is.
"Liewe Here, laat my kinders vandag met vreugde al die goeie dinge geniet wat U vir hulle gegee het."
Vye is nou in seisoen. Geniet dié spesiale Bybelse vrug wat ons aan God se gawes en tydsberekening herinner.
1 Mei is die laaste dag waarop jy nog 'n draai kan maak by die KIES Tierlantynkies Kuier-en-Koopfees by Saalstraat 56, Zwavelpoort, Pretoria-Oos. tierlantynkies.co.za
Die Nederduitch Hervormde Kerk Suid-Oos op Witbank se jaarlikse geskenkemark vind plaas tot 4 Mei. Daar sal handgemaakte kuns, dekor en eetgoed te koop wees. Die kerk is geleë op die hoek van Hans Strydom en Theunis Jansonstraat, Witbank.
Kom vier Moedersdag in die Nuyvallei. Nuy Wynkelder en Nuy on the Hill Restaurant wil help om Ma se dag ekstra spesiaal te maak op Sondag 12 Mei. Nie net kan die hele gesin 'n smaaklike middagete by Nuy on the Hill Restaurant geniet nie, maar ma's kry ook 'n komplimentêre bottel Nuy Muscat Semi Soet Vonkelwyn. Sjef Wilna van der Westhuizen en haar span gaan 'n egte tradisionele Sondagmiddag spyskaart bedien teen R295 per persoon. Nuy on the Hill is geleë op die koppie by die Nuyvallei afdraai op die R60 tussen Worcester en Robertson. Bespreek by 023 347 0272 of onthehill@nuywinery.co.za.
Trek jou hardloopskoene aan! Die jaarlikse FNB ONERUN vind plaas op die 19e Mei in Kaapstad. thecapetown12.com
Doen jou deeltjie vir liefdadigheid. Op Vrydag 31 Mei is dit Internasionale Tekkie Tax Dag. Vind meer uit by www.tekkietax.org.